Iværksættercafé september 2016 - erhvervSilkeborg
Forside / Iværksættercafé september 2016
Iværksættercafé september 2016
Gratis iværksættercafé;
Er du potentiel iværksætter – eller er du gået i gang? Kig ind til vores faste og gratis iværksættercafé.
Iværksættercafeen er en unik mulighed for at mødes og sparre med andre, lokale iværksættere. Vi skaber et uformelt og rigtig hyggeligt møderum, hvor ligesindede deler viden og erfaringer, og ”trykprøver” hinandens tanker og overvejelser – hjælper med at håndtere udfordringer og fejrer sejre. Udover en masse god og fortrolig snak, er der varm kaffe – et godt stykke kage – og gode muligheder for at skabe netværkskontakter, der rækker langt udover cafeen.
Dit udgangspunkt og din erfaring som iværksætter er ikke afgørende for at deltage, men åbenhed og lyst til at give og modtage er cafeens omdrejningspunkt. Formelt har hver café enten et oplæg ved en etableret iværksætter, der fortæller sin historie fra oprindelig tanke til hvor personen er i dag – eller et mere specifikt fagligt element i form af en miniworkshop med fokus på en relevant forretningsmæssig disciplin.
Vi vil meget gerne have dig med, og glæder os til at møde dig.